
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ Π ΡΩΤΟ Αρ. Φύλλου 280 

20 Νοεμβρίου 2002 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

333. Τροποποίηση διατάξεων του άρθρου 73 παρ.1 του 
από 30.11.1939 Βασ. Διατάγματος «Περί τρόπου 
εκποιήσεως κινητών και ακινήτων και εκμισθώσεως 
ακινήτων καταλειπομένων κατά κληρονομιάν, κλη¬ 
ροδοσία η δωρεά εις το Κράτος και υπέρ κοινωφε¬ 
λών σκοπών, ως και των ανηκόντων εις κοινωφελή 
ιδρύματα και περιουσίας» (Α’523), όπως τούτο τρο¬ 
ποποιήθηκε μετά Π.Δ. 755/1976 (Α'273). 346/1987 


(Α' 157), 151/1990 (Α'56) και 352/1994 (Α' 189). 1 

334. Τροποποίηση των διατάξεωντου Π.Δ. 130/84 «Κύ¬ 
ρωση του Γενικού Κανονισμού Υπηρεσίας στο 
Στρατό» (ΦΕΚ 42/10.4.84 τ.Α'). 2 


335. Τροποποίηση του Π.Δ/τος 565/1984 «Σύσταση Ει¬ 
δικής Υπηρεσίας Δημοσίων Έργων για την εκτέ¬ 
λεση έργων σταθμών αυτοκινήτων (ΕΥΔΕ ΣΑ)» (Α' 
204), όπως αυτό ισχύει μετά τις τελευταίες τρο¬ 
ποποιήσεις του με τα Π.Δ/τα 2/1998 (Α' 13) και 
11/2001 (Α'11). 3 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 333 
Τροποποίηση διατάξεων του άρθρου 73 παρ.1 του από 
30.11.1939 Βασ. Διατάγματος «Περίτρόπου εκποιήσεως 
κινητών και ακινήτων και εκμισθώσεως ακινήτων κατα- 
λειπομένων κατά κληρονομιάν, κληροδοσία η δωρεά εις 
το Κράτος και υπέρ κοινωφελών σκοπών, ως και των ανη¬ 
κόντων εις κοινωφελή ιδρύματα και περιουσίας» (Α'523), 
όπωςτούτοτροποποιήθηκε μετά Π.Δ. 755/1976 (Α'273). 
346/1987 (Α' 157), 151/1990 (Α'56) και352/1994 (ΑΊ89). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 4, 14, 19, 20, 38 παρ.1,70 
παρ.1, 71, 72 παρ.1, 100 παρ. 2 και 155 παρ. 1 του Α.Ν. 
2039/1939 (Α'455). 

2. Τις διατάξεις του άρθρου 29Α του Ν.1558/1985 (Α' 
137), όπως αυτό προστέθηκε με το άρθρο 27 του Ν. 


2081/1992 (Α' 154) και τροποποιήθηκε με το άρθρο 1 
παρ.2ατου Ν. 2469/1997 (Α'38). 

3. Την 1100383/1330/Α0006/31.10.2001 κοινή απόφαση 
του Πρωθυπουργού και του Υπουργού των Οικονομικών, 
με την οποία ανατέθηκαν αρμοδιότητες Υπουργού Οικο¬ 
νομικών στους Υφυπουργούς Οικονομικών (Β' 1485). 

4. Την από 3.6.2002 γνωμοδότηση του Συμβουλίου Εθνι¬ 
κών Κληροδοτημάτων. 

5. Το γεγονός ότι η αποζημίωση που προβλέπεται από τις 
ανωτέρω διατάξεις δεν βαρύνειτον κρατικό προϋπολογισμό. 

6. Την 560/2002 γνωμοδότηση του Συμβουλίου της Επι¬ 
κράτειας. 

Με πρόταση του Υφυπουργού Οικονομίας και Οικονο¬ 
μικών, αποφασίζουμε: 

Άρθρο μόνο 

Τα οριζόμενα στην παράγραφο 1 του άρθρου 73 του από 
30.11.1939 Βασ. Δ/τος (Α' 532) όρια αποζημίωσης των δη¬ 
μοσίων υπαλλήλων, όπως αυτά αναπροσαρμόσθηκαν με τα 
Π.Δ/τα 755/1976 (Α' 273), 346/1987 (Α' 457), 151/1990 (Α' 
56) και 352/1994 (Α' 189) αναπροσαρμόζονται ως εξής: 

Για τους υπαλλήλους που υπηρετούν στην Ελλάδα μέ¬ 
χρι εκατό (100 ) ευρώ και για τους υπαλλήλους που υπη¬ 
ρετούν στο εξωτερικό μέχρι διακόσια (200) ευρώ. 

Στον Υφυπουργό Οικονομίας και Οικονομικών αναθέ¬ 
τουμε τη δημοσίευση και την εκτέλεση του παρόντος δια¬ 
τάγματος. 

Αθήνα, 13 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΣΤΕΦΑΝΟΠΟΥΛΟΣ 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΑΠΟΣΤΟΛΟΣ ΦΩΤΙΑΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 334 
Τροποποίηση των διατάξεωντου Π.Δ. 130/84 «Κύρωση 
του Γ ενικού Κανονισμού Υπηρεσίας στο Στρατό» (ΦΕΚ 
42/10.4.84 τ.Α'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Τις διατάξεις του άρθρου 5 παρ. 17, του άρθρου 14 

παρ. 4 εδάφιο ε' και του άρθρου 17 παρ. 1, εδάφιο ι'του 
Ν.2292/95 «Οργάνωση και Λειτουργία Υπουργείου Εθνι¬ 
κής Άμυνας, διοίκηση και έλεγχος των Ενόπλων Δυνάμε¬ 
ων και άλλες διατάξεις» (ΦΕΚ 35/15.2.95, τ.Α'). 

β. Τις διατάξεις του άρθρου 29Ατου Ν. 1558/85 (ΦΕΚ 
137/26.7.85. τ.Α'), που προστέθηκε με το άρθρο 27 του 
Ν.2081 /92 (ΦΕΚ 154/10.9.92.τ.Α'). όπως αντικαταστάθηκε 
με το άρθρο 1 παρ. 2α του Ν.2469/97 (ΦΕΚ 38/14.3.97, 
τ.Α'). 

γ. Τις διατάξεις του άρθρου 1 παρ.2 (β) (1) του 
Ν.2439/96 (ΦΕΚ 219/ 6.9.96 τ.Α') όπως αντικαταστάθηκε 
με το άρθρο 18 παρ. 1 του Ν. 2892/2001 (ΦΕΚ 49/9.3.2001 
τ.Α'). 

δ. Τις διατάξεις του άρθρου 1 παρ.4. και του άρθρου 2 
παρ.2 του Ν.2984/2002 (ΦΕΚ 15/31.1.2002 τ.Α'). 

ε. Τη 278/41 η Σ/23 Οκτ2000 Γνωμοδότηση του Ανωτά- 
του Στρατιωτικού Συμβουλίου. 

στ. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

ζ. Την 427/2002 Γνωμοδότηση του Συμβουλίου της Επι¬ 
κράτειας, με πρόταση του Υπουργού Εθνικής Άμυνας, 
αποφασίζουμε την κύρωση των τροποποιήσεων του Π.Δ. 
130/84 «Κύρωση του Γ ενικού Κανονισμού Υπηρεσίας στο 
Στρατό». 

Άρθρο 1 

Οι παράγραφοι 4, 5 και 7 του άρθρου 4 αντικαθίστανται 
ως εξής: 

4. Όπλα είναι τα στοιχεία του Στρατού, των οποίων κύ¬ 
ρια αποστολή είναι η διεξαγωγή του αγώνα ή η άμεση 
συμμετοχή σ’ αυτόν. Αυτά είναι: 

α. Μάχης: 

Πεζικό, Ιππικό-Τεθωρακισμένα και Πυροβολικό. 

β. Υποστήριξης Μάχης: 

Μηχανικό, Διαβιβάσεις και Αεροπορία Στρατού. 

5. Σώματα είναι τα στοιχεία του Στρατού που παρέχουν 
υποστήριξη διοικητικής ή λογιστικής μορφής. Αυτά είναι: 

α. Υποστήριξης Μάχης: 

Τεχνικού, Εφοδιασμού και Μεταφορών, Υλικού Πολέ¬ 
μου. Έρευνας -Πληροφορικής και Υγειονομικού (Ιατρών, 
Κτηνιάτρων, Οδοντιάτρων, Φαρμακοποιών και Νοσηλευ¬ 
τικής). 

β. Λοιπά Σώματα: 

Υγειονομικού (Διαχειριστών Υγειονομικού και Διοικητι¬ 
κών Υγειονομικού), Οικονομικού, Γεωγραφικού, Ελεγκτι¬ 
κού, Στρατιωτικών Γραμματέων, Ταχυδρομικού, Μουσι¬ 
κού, Φροντιστών. Αρχιτεχνιτών Όπλων και Αρχιτεχνιτών 
Σωμάτων. 

Κοινά Σώματα των Ενόπλων Δυνάμεων είναι το Στρατο¬ 
λογικό, το Θρησκευτικό και των Δικαστικών Γραμματέων. 

7. Μόνιμοι Στρατιωτικοί είναι εκείνοι που κατατάχθηκαν 
στο Στρατό για να σταδιοδρομήσουν σ’ αυτόν. 

Αυτοί προέρχονται από τους απόφοιτους των Ανώτα¬ 
των Στρατιωτικών Εκπαιδευτικών Ιδρυμάτων, τους κατα- 
τασσόμενους απευθείας ή με διαγωνισμό, και από τους 
μονίμους υπαξιωματικούς. 

Άρθρο 2 

Οι παράγραφοι 1,2 και 4 του άρθρου 5 αντικαθίστανται 
ως εξής: 

1. Ο Στρατός είναι οργανωμένος σε Ανεξάρτητες Υπο- 
μονάδες, Μονάδες, Συγκροτήματα και Σχηματισμούς. 


2. Οι Ανεξάρτητες Υπομονάδες, οι Μονάδες, τα Συ¬ 
γκροτήματα και οι Σχηματισμοί είναι Στρατιωτικές Αρχές 
με διοικητική αυτοτέλεια, διαθέτουν επίσημη σφραγίδα 
(Φ.408/ 7/117259/Σ.3213/3 Ιουλ 1975 Απόφαση Υπουρ¬ 
γού Εθνικής Αμύνης ΦΕΚ Β' 732/75) και δικό τους πρωτό¬ 
κολλο αλληλογραφίας. Όλες οι λεπτομέρειες για την ορ¬ 
γάνωση, σύνθεση και συγκρότηση τους καθορίζονται 
στους αντίστοιχους Πίνακες Οργανώσεως και Υλικού 
(ΠΟΥ). 

4. Μονάδες Όπλων: 

α. Για τα Όπλα βασική Μονάδα είναι το Τάγμα (για το 
Πεζικό, το Μηχανικό, τις Διαβιβάσεις και την Αεροπορία 
Στρατού), η Επιλαρχία (γιατο Ιππικό-Τεθωρακισμένα) και 
η Μοίρα (γιατο Πυροβολικό). 

β. Τα στοιχεία από τα οποία αποτελείται η Μονάδα, λέ¬ 
γονται Υπομονάδες. Γ ια τα Όπλα βασική Υπομονάδσ είναι 
ο Λόχος (για το Πεζικό, Μηχανικό, τις Διαβιβάσεις και την 
Αεροπορία Στρατού), η Ίλη (για το Ιππικό-Τεθωρακισμέ- 
να) και η Πυροβολαρχία (γιατο Πυροβολικό). 

γ. Οι Υπομονάδες Όπλων υποδιαιρούνται ακόμη σε Δι¬ 
μοιρίες (για το Πεζικό. Μηχανικό, τις Διαβιβάσεις και την 
Αεροπορία Στρατού) και σε Ουλαμούς (για το Ιππικό-Τε- 
θωρακισμένα και το Πυροβολικό). Η Διμοιρία και ο Ουλα¬ 
μός είναι τα κατώτερα κλιμάκια, που σε κανονικές συνθή¬ 
κες διοικούνται από αξιωματικό ή ανθυπασπιστή. Οι Δι¬ 
μοιρίες και οι Ουλαμοί επιπλέον υποδιαιρούνται σε 
Ομάδες (για τα Όπλα, εκτός από το Πυροβολικό) και σε 
Στοιχεία (για το Πυροβολικό). Η Ομάδα και το Στοιχείο δι- 
οικούνται, σε κανονικές συνθήκες, από υπαξιωματικό και 
αποτελούν τα βασικά στοιχεία για την οργάνωση του 
Στρατού. 

δ. Οι Διοικητές των Υπομονάδων ορίζονται με την Ημε¬ 
ρήσια Διαταγή της Μονάδας και οι Διοικητές των Διμοι¬ 
ριών και Ουλαμών με την Ημερήσια Διαταγή της Υπομο- 
νάδας. 

Άρθρο 3 

Προστίθεται παράγραφος 3Α (προ της παραγράφου 3, 
Μονάδες) στο άρθρο 5 ως εξής: 

3Α. Ανεξάρτητες Υπομονάδες 

Ανεξάρτητες Υπομονάδες είναι οι προβλεπόμενες από 
τους εκάστοτε ισχύοντες ΠΟΥ. 

Άρθρο 4 

Οι παράγραφοι 2 έως 5 του άρθρου 6 αντικαθίστανται 
ως εξής: 

2. Η ευθύνη για την άμυνα της Χώρας ανήκει στην Κυ¬ 
βέρνηση η οποία καθορίζει την Πολιτική Εθνικής Άμυνας 
και ασκεί τη διοίκηση των Ενόπλων Δυνάμεων (άρθρο 1 
παρ. 2του Ν. 2292/95). 

3. Ο Υπουργός Εθνικής Άμυνας είναι υπεύθυνος έναντι 
της Κυβέρνησης για τη διοίκηση και τον έλεγχο των Ενό¬ 
πλων Δυνάμεων, προς υλοποίηση της Πολιτικής Εθνικής 
Άμυνας, που χαράσσει η Κυβέρνηση (Άρθρο 5 παρ. 1 του 
Ν.2292/95). Προΐσταται του Επιτελείου Υπουργού Εθνι¬ 
κής Άμυνας, του ΓΕΕΘΑκαι κάθε Κλάδου των Ε.Δ. και έχει 
όλες τις αρμοδιότητες που προβλέπονται από το νόμο κα¬ 
θώς και αυτές που προβλέπονται από τις κείμενες διατά¬ 
ξεις. Ασκεί τη διοίκηση και τον έλεγχο των Ε.Δ. μέσω των 
Αρχηγών των ΓΕΕΘΑ, Γενικού Επιτελείου Στρατού (ΓΕΣ), 
Γενικού Επιτελείου Ναυτικού (ΓΕΝ) και Γενικού Επιτελεί¬ 
ου Αεροπορίας (ΓΕΑ). (Άρθρο 1 παρ.4του Ν.2984/2002). 

4.0 Αρχηγός του Γ ενικού Επιτελείου Στρατού έχειπλή- 

ρη διοίκηση του Στρατού, ασκώντας τις επιχειρησιακές 
αρμοδιότητες του μέσα στα πλαίσια του Νόμου. Είναι ο 
κύριος σύμβουλος και υπεύθυνος έναντι του Υπουργού 
Εθνικής Άμυνας για την άρτια οργάνωση, επάνδρωση, 
εξοπλισμό, εκπαίδευση, αξιολόγηση και προπαρασκευή 
για πόλεμο, ετοιμότητα και χρησιμοποίηση του Στρατού, 
σύμφωνα προς τις γενικές κατευθύνσεις και οδηγίες του 
Υπουργού Εθνικής Άμυνας και του Α/ΓΕΕΘΑ για θέματα 
αρμοδιότητάςτου. 

5. Ο Α/ΓΕΕΘΑ από την περίοδο ειρήνης: 

α. Ασκεί την επιχειρησιακή διοίκηση, των Διακλαδικών 
Στρατηγείων και των υπ’ αυτών υπαγομένων μονάδων 
που συγκροτούνται με απόφαση του Υπουργού Εθνικής 
Άμυνας με βάση τις διατάξεις του νόμου και προβλέπεται 
να χρησιμοποιηθούν για αντιμετώπιση στρατιωτικών 
ενεργειών που στρέφονται κατά της ασφάλειας της Χώ¬ 
ρας και των νόμιμων συμφερόντων της και απαιτούν συ¬ 
ντονισμένη δράση δυνάμεων των Κλάδων των Ε.Δ. 

β. Έχει τις λοιπές αρμοδιότητες που καθορίζονται στην 
ισχύουσα νομοθεσία. 

Άρθρο 5 

Οι παράγραφοι 2 και 6 του άρθρου 19 αντικαθίστανται 
ως εξής: 

2. Κάθε στρατιωτικός, όταν απευθύνεται, σε κατώτερό 
του, εάν αυτός είναι αξιωματικός ή ανθυπασπιστής τον 
προσφωνεί με το βαθμό του, τοποθετώντας εμπρός τη λέ¬ 
ξη «Κύριε» ή «Κυρία» εάν είναι υπαξιωματικός τον προ¬ 
σφωνεί μόνο μετο βαθμό του. Σε όλες τις περιπτώσεις, αν 
το κρίνει αναγκαίο, προσθέτει και το επώνυμο μετά το 
βαθμό. 

6. Ο Αρχιστράτηγος προσφωνείται με τη φράση «Κύριε 
Αρχιστράτηγε». Ο Αρχηγός του Γενικού Επιτελείου Εθνι¬ 
κής Άμυνας καθώς και οι Αρχηγοί των Γ ενικών Επιτελείων 
των Κλάδων των Ενόπλων Δυνάμεων προσφωνούνται με 
τη φράση «Κύριε Αρχηγέ», ο Γ ενικός Επιθεωρητής Στρα¬ 
τού με τη φράση «Κύριε Επιθεωρητά» καιοιΥπαρχηγοίμε 
τη φράση «Κύριε Υπαρχηγέ». 

Άρθρο 6 

Διαγράφεται η παράγραφος 7 του άρθρου 20 και γίνε¬ 
ται αναρίθμηση των λοιπών παραγράφων 8, 9, 10, 11 και 
12 σε 7, 8, 9,10 και 11 αντίστοιχα. 

Άρθρο 7 

Η παράγραφος 6 του άρθρου 21 αντικαθίσταται ως 
εξής: 

Οι Αξιωματικοί, οι Ανθυπασπιστές - ΔΕΑ, οι μόνιμοι και 
εθελοντές Υπξκοί... 

Άρθρο 8 

Διαγράφεται η παράγραφος 7 του άρθρου 21. 

Άρθρο 9 

Η παράγραφος 13 του άρθρου 27 αντικαθίσταται ως 
εξής: 

13. Η παρουσίαση των διοικητών Ανεξάρτητων Υπομο- 
νάδων, Ταγμάτων, Επιλαρχιών και Μοιρών, γίνεται, όπως 
αναφέρεται στις προηγούμενες παραγράφους. 

Άρθρο 10 

Η παράγραφος 5 του άρθρου 29 αντικαθίσταται ως 
εξής: 

5. Όλες γενικά οι άδειες απουσίας, που χορηγούνται 


στους Αξιωματικούς και Ανθστές γράφονται στην Η μερή- 
σια Διαταγή. 

Άρθρο 11 

Οι παράγραφοι 3 και 6 του άρθρου 31 αντικαθίστανται 
ως εξής: 

3. Σύνολο Ημερών Κανονικών Αδειών. 

α. Το σύνολο των ημερών κανονικών αδειών που χορη¬ 
γούνται υποχρεωτικά σε μόνιμο αξιωματικό ή ανθυπα- 
σπιστή, εφ’ άπαξ ή τμηματικά, μέσα στο ίδιο ημερολο¬ 
γιακό έτος δεν μπορεί να ξεπεράσει τις 30. Από αυτό τον 
αριθμό αφαιρούνται οι ημέρες αδείας «μικρός διάρκει¬ 
ας», που χορηγήθηκαν επί πλέον των δέκα (10) ημερών, 
που δικαιούνται στο ίδιο ημερολογιακό έτος (Άρθρο 30 
παρ. 3). 

β. Κατά τη χορήγηση κανονικής άδειας οι μη εργάσιμες 
ημέρες, πριν από την έναρξη και μετά τη λήξη κάθε κανο¬ 
νικής άδειας, θεωρούνται ως ημέρες πορείας και δεν 
υπολογίζονται στη συνολική διάρκειά της. 

γ. Για τους έφεδρους αξιωματικούς, που υπηρετούν θη¬ 
τεία, ισχύει ό,τι για τους κληρωτούς οπλίτες. 

6. Κανονικές Άδειες Απουσίας για το Εξωτερικό. 

Οι διατάξεις των προηγουμένων παραγράφων ισχύουν 
και γιατις κανονικές άδειες απουσίας γιατο εξωτερικό, με 
τη διαφορά όμως, ότι δικαίωμα να τις δώσει έχει ο Αρχη¬ 
γός Γενικού Επιτελείου Στρατού ή ο εξουσιοδοτημένος 
κάθε φορά με δγή Διοικητής, όπου υποβάλλονται ιεραρ¬ 
χικά οι σχετικές αναφορές. 

Άρθρο 12 

Προστίθεται παράγραφος ΙΑ στο άρθρο 35 ως εξής: 

ΙΑ. Αλλαγές στις κατηγορίες αδειών οπλιτών, τον αριθ¬ 
μό των ημερών αδείας και άλλες λεπτομέρειες καθορίζο¬ 
νται κάθε φορά από το Νόμο «Περί Στρατολογίας των Ελ¬ 
λήνων». 

Άρθρο 13 

Η παράγραφος 5 του άρθρου 35 αντικαθίσταται ως 
εξής: 

4. Άδειες Απουσίας γιατο Εξωτερικό. 

Κάθε άδεια απουσίας διάρκειας πέντε (5) ημερών του¬ 
λάχιστον, μπορεί να χορηγείται και για το εξωτερικό. Οι 
σχετικές αιτήσεις υποβάλλονται ιεραρχικά στον Αρχηγό 
Γ ενικού Επιτελείου Στρατού ή στον εξουσιοδοτημένο κά¬ 
θε φορά με διαταγή Δκτή, για την έγκριση. 

Άρθρο 14 

Διαγράφονται οι παράγραφοι 1 έως 10 του άρθρου 45. 

Άρθρο 15 

Προστίθεται παράγραφος 3Α στο άρθρο 65 ως εξής: 

3Αα. Είναι δυνατόν, κατόπιν επαναλήψεως της πειθαρ¬ 
χικής διαδικασίας, να ακυρωθεί επιβληθείσα πειθαρχική 
ποινή και να επιβληθεί νέα, με τα ίδια πραγματικά περι¬ 
στατικά, εφόσον: 

(1) Η πρώτη ποινή ακυρώνεται για οποιαδήποτε πλημ- 
μέλεια και εντός πενταετίας από την κοινοποίηση της. 

(2) Εκδόθηκε αμετάκλητη απόφαση, καταδικαστική ή 
αθωωτική, ή αμετάκλητο απαλλακτικό βούλευμα. 

β. Η νέα πειθαρχική ποινή πρέπει να ασκηθεί, ανεξάρ¬ 
τητα του χρόνου τελέσεως του παραπτώματος, εντός δι- 
μήνου αποκλειστικής προθεσμίας, αρχομένης από τότε 
που ακυρώθηκε η πρώτη ποινή. 

Άρθρο 16 

Η παράγραφος 13 του άρθρου 66 αντικαθίσταται ως 
εξής: 

13. Οι Αξιωματικοί και Ανθυπασπιστές που τιμωρούνται 
με φυλάκιση, δεν απαλλάσσονται από καμία υπηρεσία. 
Τις εκτός υπηρεσίας ώρες, είναι υποχρεωμένοι να παρα¬ 
μένουν σπίτι τους. 

Άρθρο 17 

Οι παράγραφοι 9,10,12και 13του άρθρου 69 αντικαθί¬ 
στανται ως εξής: 

9. Όσοι τιμωρούνται με κράτηση δεν απαλλάσσονται 
από καμία υπηρεσία ή εκπαίδευση και εκτίουν την ποινή 
στο θάλαμο, όπου μένουν, ενώ απαγορεύεται η συμμετο¬ 
χή τους σε ψυχαγωγικές συγκεντρώσεις. 

10. Οι μόνιμοι και εθελοντές υπαξιωματικοί, στους οποί¬ 
ους επιτρέπεται η διαμονή στην πόλη, εκτίουν την ποινή 
στην κατοικία τους. 

12. Όσοι τιμωρούνται με φυλάκιση δεν απαλλάσσονται 
από καμία υπηρεσία ή εκπαίδευση και εκτίουν την ποινή 
στο θάλαμο, όπου μένουν, ενώ απαγορεύεται η συμμετο¬ 
χή τους σε ψυχαγωγικές συγκεντρώσεις. 

13. Οι μόνιμοι και εθελοντές υπαξιωματικοί, στους οποί¬ 
ους επιτρέπεται η διαμονή στην πόλη, εκτίουν την ποινή 
στην κατοικία τους. 

Άρθρο 18 

Διαγράφονται οι παράγραφοι 4 και 6 του άρθρου 70 και 
γίνεται αναρίθμηση της παραγράφου 5 σε 4. 

Άρθρο 19 

Η παράγραφος 5 του άρθρου 70 αντικαθίστανται ως 
εξής: 

5. Ο χρόνος πειθαρχικής φυλάκισης μέχρι τριάντα πέ¬ 
ντε ημέρες υπολογίζεται ως χρόνος πραγματικής στρα¬ 
τιωτικής υπηρεσίας. 

Άρθρο 20 

Η παράγραφος 6 του άρθρου 73 αντικαθίσταται ως 
εξής: 

4. Όργανα Υπηρεσίας: 

Τις ημέρες αργίας, καθώς και τις μη εργάσιμες ώρες, ο 
Αξκός Επόπτης Ασφαλείας ή Επιφυλακής του Στρατοπέ¬ 
δου, ο οποίος είναι υπεύθυνος για την ασφάλεια και την τά¬ 
ξη στο Στρατόπεδο, έχει δικαίωμα να διατάξει τη μεταφορά 
στο πειθαρχείο ή το με οποιοδήποτε τρόπο περιορισμό κά¬ 
θε κατωτέρου του στρατιωτικού, ο οποίος διαταράσσειτην 
τάξη στο Στρατόπεδο ή κάνει παράπτωμα, που απαιτεί άμε¬ 
ση καταστολή, μετά την έγκριση αυτού που έχει δικαίωμα 
επιβολής ποινής αυστηρής φυλάκισης. Το ίδιο ισχύει και για 
τους Αξιωματικούς Υπηρεσίας των στρατωνιζομένων στο 
Στρατόπεδο Μονάδων ή Υπομονάδων, που υπάγονται στις 
διαταγές τους, για τους οπλίτες της αντίστοιχης Μονάδας 
ή Υπομονάδας εάν, λόγω θέσεως, δεν έχουν άλλη πειθαρ¬ 
χική δικαιοδοσία. Σε περίπτωση απουσίας αξιωματικών, ο 
Υπαξιωματικός Υπηρεσίας ή ο αρχαιότερος από τους πα¬ 
ρόντος υπαξιωματικούς της Μονάδας ή Υπομονάδας, έχει 
αυτό το δικαίωμα μετά την έγκριση αυτού που έχει δικαίω¬ 
μα επιβολής ποινής αυστηρής φυλάκισης. 

Άρθρο 21 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 


Στον Υπουργό Εθνικής Άμυνας αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 13 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΟΣ ΠΑΠΑΝΤΩΝΙΟΥ 
-Φ- 

(3) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 335 
Τροποποίηση του Π.Δ/τος 565/1984 «Σύσταση Ειδικής 
Υπηρεσίας Δημοσίων Έργων για την εκτέλεση έργων 
σταθμών αυτοκινήτων (ΕΥΔΕ ΣΑ)» (Α' 204), όπως αυτό 
ισχύει μετά τις τελευταίες τροποποιήσεις του με τα 
Π .Δ/τα 2/1998 (Α' 13) και 11/2001 (Α' 11). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 1 του άρθρου 5 του Ν. 
679/1977 (Α' 245), όπως αυτές τροποποιήθηκαν και συ¬ 
μπληρώθηκαν με την παρ. 1 του άρθρου 23 του Ν. 
1418/1984 (Α'23). 

2. Τις διατάξεις του άρθρου 29Α του Ν. 1558/1985 (Α' 
137), το οποίο προστέθηκε με το άρθρο 27 του Ν. 
2081/1992 (Α' 154) καιτροποποιήθηκε μετο άρθρο 1 παρ. 
2α του Ν. 2469/1997 (Α' 38). 

3. Τις διατάξεις του άρθρου 8 του Ν. 679/1977 (Α' 245). 
όπως τροποποιήθηκαν και συμπληρώθηκαν με τις παρα¬ 
γράφους 1,2και3τουάρθρου5τουΝ.2229/1994(Α' 138). 

4. Τη γνωμοδότηση αριθμ. Δ.485/22.8.02 του Συμβουλίου 
της Επικράτειας, μετά από πρόταση της Υπουργού Περιβάλ¬ 
λοντος, Χωροταξίας και Δημοσίων Έργων, αποφασίζουμε: 

Άρθρο 1 

Η παράγραφος 2 του άρθρου 5 του Π.Δ. 2/1998 (ΦΕΚ 
13/Α') αντικαθίσταται ως εξής: 

«2. Ο Προϊστάμενος της ΕΥΔΕΚ συμμετέχει στα αρμό¬ 
δια Τμήματα του Συμβουλίου Δημοσίων Έργων (Τμήμα 
Κατασκευών και Τμήμα Μελετών), των οποίων η σύνθεση 
καθορίζεται με τις διατάξεις του άρθρου 5 της υπ’ αριθμ. 
80855/5439/6.8.1992 απόφασης των Υπουργών Προε¬ 
δρίας της Κυβέρνησης και Περιβάλλοντος, Χωροταξίας 
και Δημοσίων Έργων και του Υφυπουργού Περιβάλλο¬ 
ντος, Χωροταξίας και Δημοσίων Έργων (Β' 573), παρ. 2 
στοιχείο γ, στοιχείο δ και παρ. 3 στοιχείο δ), ως μέλος και 
εισηγητής για τα θέματα της ΕΥΔΕΚ, αναπληρούμενος 
σύμφωνα με τα οριζόμενα στις διατάξεις αυτές». 

Άρθρο 2 

Η ισχύς του διατάγματος αυτού αρχίζει απάτη δημοσί¬ 
ευσή του στην Εφημερίδα της Κυβερνήσεως. 

Στην Υπουργό Περιβάλλοντος, Χωροταξίας και Δημο¬ 
σίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 6 Νοεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Β. ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




